ด้วยว่าเจ้าของอยากหารายได้เสริมช่วงเยนหลังเลิกงาน จึงเปิดร้านก๋วยเตี๋ยว เฮง เฮง เฮง ก๋วยเตี๋ยวต้มยำทะเล ย่านป่าบง แยกน้ำดื่มกลาเซีย ตั้งอยู่ข้างๆร้านทุกอย่าง20บาท เลยค่ะ จอดรถริมถนน หรือเวิ้งหน้าร้านทุกอย่าง 20 บาทได้ค่ะ ร้านเพิ่งเปิดได้ไม่กี่วันเองค่ะ เปิดรอบเยนถึงดึก มีเมนูให้เลือกมากมายหลายสิ่ง แต่เมนูแนะนำคือ ก๋วยเตี๋ยวทะเลรวมลาวา จัดมาเลยค่ะ 1 ชาม น้ำต้มยำเปนแบบน้ำใส ท้อปปิ้งวางเรียงรายด้วยไข่ต้ม1ลูก หอยแมลงภู่นิวซีแลนด์ กุ้งตัวโต2ตัว ปลาหมึกหั่น1 ตัว อีกชามเป็นมาม่าต้มยำรวมหมู เปนต้มยำน้ำใสเช่นกัน หมูหมักนุ่มอร่อย ลูกชิ้นเด้งดึ๋ง แต่เส้นมาม่าบางส่วนยังกรุบๆอยู่นิดๆ ตัวน้าต้มยำยังไม่ค่อยเข้มข้นมากนัก อีกทั้งความหอมของสมุนไพรยังอ่อนไปนิดนึง 2 ชาม สนนราคา 118฿ การบริการดีค่ะ แต่รอนานหน่อย อาจจะยังขลุกขลักไปบ้าง คาดว่าอีกซักพักอะไรๆ น่าจะเริ่มเข้าที่เข้าทาง ภาพรวมก้อโอเครระดับนึงสำหรับร้านน้องใหม่ย่านป่าบงนี้ค่ะ